Diari Oficial de la Generalitat Valenciana


Sumari del DOGV 2578, del 05-09-1995 (1995/835977)

RESOLUCIÓ de 3 de maig de 1995, de la Secretaria General de la Conselleria de Sanitat i Consum, per la qual modifica la data de 21 de desembre de 1994, de la Secretaria General, mitjançant la qual renovava l'acreditació de l'Hospital General de Castelló per a l'extracció d'òrgans de donants vius.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2578

Data del DOGV
:   05-09-1995

Secció del DOGV
:   ALTRES DISPOSICIONS

Número del document
:   1995/835977


Data del document
:   03-05-1995

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

RESOLUCIó de 3 de maig de 1995, de la Secretaria General de la Conselleria de Sanitat i Consum, per la qual modifica la data de 21 de desembre de 1994, de la Secretaria General, mitjançant la qual renovava l'acreditació de l'Hospital General de Castelló per a l'extracció d'òrgans de donants vius.   
Vista la sol·licitud d'acreditació per a l'extracció de teixit ossi a l'Hospital General de Castelló.  
Vist l'informe del director del Programa de Trasplantaments de la Comunitat Valenciana, en què posa de manifest que l'acreditació per a l'extracció d'òrgans de donants vius, obtinguda l'any 1991 per l'esmentat Hospital, va ser a l'empara de la Resolució de 27 de juny de 1980, de la Secretaria d'Estat per a la Sanitat, la qual acreditava el centre per a l'extracció d'òrgans de donants vius entre la qual incloïa l'extracció de teixit ossi.  
Atés que posteriorment, l'Ordre d'11 de desembre de 1992, de la Conselleria de Sanitat i Consum, sobre l'acreditació dels centres sanitaris per a la pràctica d'activitats d'extracció i trasplantament d'òrgans de donants vius només es podrà fer en aquells centres, que tinguen les condicions establides, disposen de l'acreditació específica per al trasplantament de l'òrgan que s'ha d'obtenir.  
Atés que en la Resolució de 21 de desembre de 1994, per la qual va renovar l'acreditació inicial, no tingué en compte el precepte abans esmentat, ja en vigència, resolc:  
Modificar la Resolució de 21 de desembre de 1994, de la Secretaria General de la Conselleria de Sanitat i Consum, per la qual renovava l'acreditació de l'Hospital General de Castelló, per a l'extracció d'òrgans de donants vius, amb els següents aspectes:  
Renovar l'acreditació a l'Hospital General de Castelló per a l'extracció de teixit ossi de donants vius. Aquesta acreditació serà vàlida per un període de cinc anys, amb efectes d'1 de 1994.  
L'acreditació podrà ser revocada en qualsevol moment, ja que cal acomplir els requisits i les consideracions que l'han feta possible.  
A l'efecte de l'activitat que s'acredita, el centre queda sotmés a la inspecció i el control de la Direcció del Programa de Trasplantaments de la Comunitat Valenciana adscrita a la Secretaria General de la Conselleria de Sanitat i Consum.  
Cal notificar aquesta resolució a les persones interessades, amb l'advertiment que no esgota la via administrativa i que contra aquesta es pot interposar un recurs ordinari davant el conseller de Sanitat i Consum en el termini d'un mes comptador des de l'endemà de la data de notificació.  
València 3 de maig de 1995.- La secretària general: Teresa Valls Tomás.